OpenLLM-France/wikimedia huggingface dataset:
# Justin Gatlin

Justin Gatlin (Brooklyn, New York, Ameriketako Estatu Batuak, 1982ko otsailaren 10a - ) atleta bat da. Bost aldiz irabazi ditu domina olinpikoak eta 2017ko Munduko Atletismo Txapelketan urrezko domina eskuratu zuen, Usain Bolt garaitu ostean. Bere denborarik onena 9,74 segundukoa da, eta historiako 100 metroko lasterketako atleten artean bosgarrena da. Pista estalian 60 metroko lasterketako munduko txapelduna izan da bi aldiz, eta 100 eta 200 metroko lasterketak irabazi zituen 2005eko Munduko Atletismo Txapelketan.
2001ean bi urtez zigortua izan zen dopatze kasu bat zela eta, nahiz eta azkenean, apelazioa zela eta, urte bat egon pistatik kanpo. 2006an berriro ere positibo eman zuen egindako froga batean eta lau urteko zigorra jaso zuen, bere 9,77ko munduko errekorra deuseztuz. 2010eko abuztuan berriro hasi zen txapelketatan eta 2012an Olinpiar Jokoak prestatzen ari zela 9,80 segunduko marka egin zuen, inoiz 30 urte baino gehiago duen gizonezko batek egindako denborarik onena.
2012ko Olinpiar Jokoetan brontzezko domina irabazi zuen 100 metroko lasterketan, inoiz egin den 100 metroko lasterketarik azkerrena, Usain Bolt, Yohan Blake eta berarekin 9,8 segundutik behera. 2016ko Olinpiar Jokoetan berriro ere domina irabazi zuen, bigarren geratuz. 34 urterekin, sprint lasterketa batean domina olinpikoa irabazi duen bakarkako atletarik zaharrena izan zen.

## Kanpo estekak

* Datuak: Q1652
* Multimedia: Justin Gatlin / Q1652
# Justicia Acuña

Justicia Espada Acuña (Santiago, Txile, 1893ko urtarrilaren 14 - ib., 1980) ingeniari zibila izan zen.
Justicia Espada Acuñaren gurasoak Jose Acuña Latorre eta Mercedes Mena Villalón ziren. Bere gurasoek hezi zuten bere lau anaia eta 3 ahizpekin batera, lankidetza eta mutil eta nesken artean desberdintasunik egin gabe, horri esker hazi eta hautsi egin zituen garai hartako gizarte-eskemak. 1922an Alfredo Garargorekin ezkondu zen, eta 7 ume izan zituen.
Batxilergoa amaitu ondoren pedagogia eta matematika ikasi zituen Instituto Pegagógico de Santiago-n. 1913an, Txileko Unibertsitateko Fisika eta Matematika Zientzien Fakultatean ikasi zuen ingeniaritza-karreran, eta emakume bakarra izan zen. 1920an, Estatuko Trenbideen Enpresan lan egiten zen zubi-kalkulatzaile gisa, eta han egin zuen lan bizitza osoan.

## Kanpo estekak

* Datuak: Q5956768
# Justicia artificial

Justicia artificial 2024ko Simón Casal de Miguel espainiar zinema zuzendariaren thriller politikoa da.

## Sinopsia

Oharra: Atal honek istorio osoa edo amaiera argitzen du.
Espainiako Gobernuak erreferendum bat iragarri du justizia-administrazioan adimen artifizialeko sistema bat onartzeko, justizia automatizatu eta despolitizatze aldera eta, praktikan, herrialdeko auzitegi guztietan AA horrek epaileak ordeztuko ditu. Erreferendumak hauteskunde-kanpaina gogorra abiaraziko du: batetik, sistema sortu duen teknologiarekin aliatuta dago Gobernua; bestetik, justizia gizakioi dagokigula defendatzen du karrera judizialak.

## Aktoreak

* Verónica Echegui: Carmen Costa epailea
* Tamar Novas: Brais
* Alba Galocha: Alicia Kóvack
* Alberto Ammann: Alex
* Lúcia Moniz: Sofía
* Afonso Pimentel: Jesús
* Paula Morado: Manuela
* Santi Prego: Goitia

## Erreferentziak

* ↑ sansebastianfestival.com

## Kanpo estekak

* Datuak: Q125728861
# Kita-ku (Osaka)

Kita (japonieraz: 北区, Kita-ku) Osaka hiriko auzoa da, bertan dago hiriko gune administratiboa eta ekonomikoa. 2011ko erroldaren arabera 112.239 biztanle ditu.

## Ekonomia

Kita auzoa Osakako erdigune ekonomikoa ere bada, batez ere Osaka geltokiaren inguruan dagoen Umeda eremua. Bertan daude besteak beste Japoniako Txanpon etxea eta Japoniako Bankuaren adarra. Japoniako 16 konpainia handiren egoitza nagusiak ere Kaita auzoan daude.

## Ondasun nabarmenak

* Umeda auzoa: Kansai eskualdeko negoziogune garrantzitsuena da. Etxe orratz ugari daude, denen artean aipagarriena Umeda Sky Building da.
* Nakanoshima uhartea: Dojima eta Tosabori ibaien artean kokaturiko lur zatia da. Osakako udaletxea, museoak, biltzar jauregia eta Japoniako bankua daude bertan.
* Ōsaka Tenman-gū tenplua.
* Shōtengai kale komertzial estalia, Japoniako luzeena.

## Iruditegia

* Umeda Sky Building.
* Nakanoshima uhartea.
* Japponiako Bankua Osakan.
* Artearen Museo Nazionala.
* Ōsaka Tenman-gū tenplua.
* Shōtengai kale komertziala.

## Kanpo estekak

* (Japonieraz)(Ingelesez) Kita auzoaren webgune ofiziala
* Datuak: Q1207746
* Multimedia: Kita-ku, Osaka / Q1207746
# Kita-ku (Tokio)

Kita (japonieraz: 北区, Kita-ku) Tokio hiriko 23 auzo berezi bat da. 2008ko erroldaren arabera 20'59 km²-tan 332.410 biztanle zeuden.

## Geografia

Kita-ku izenak "iparraldeko auzoa" esan nahi du. Arakawa eta Sumida ibaiak aurkitzen dira bertan.

## Historia

Kita auzoa 1947ko martxoaren 15ean eratu zen.

## Ondasun nabarmenak

* Asukayama parkea.
* Oji Inari santutegia.

## Iruditegia

* Oji Inari santutegia.
* Asukayama parkea.
* Sumida ibaia.

## Hiri senidetuak

* Sakata (Yamagata) (Japonia)
* Kanra (Gunma) (Japonia)
* Nakanojo (Gunma) (Japonia)

## Kanpo estekak

* (Japonieraz)(Ingelesez) Kita auzoko webgune ofiziala
* Datuak: Q235130
* Multimedia: Kita, Tokyo / Q235130
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Kitagohaita

Kitagohaita mineral bat da.

## Ezaugarriak

Kitagohaita elementu kimiko mineralaren formula kimikoa hau da: ${\ce {Pt7Cu}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Kitagohaite: Mineral information, data and localities.» www.mindat.org (Noiz kontsultatua: 12-05-2019).
# Kitakyūshū

Kitakyushu (japonieraz: 北九州市, Kitakyūshū-shi) Japoniako hiri bat da, Fukuoka prefeturako bigarrena, Kyushu uhartean. 2014ko erroldaren arabera 964.700 biztanle ditu eta Fukuoka–Kitakyushu metropoli eremuaren barnean dago. Honek 5.738.977 biztanle ditu eta Japoniako laugarren metropoli eremua da.

## Etimologia

Kitakyushu izenak "Ipar Kyushu" esan nahi du.

## Geografia

Honshu uharteko Shimonoseki hiriarekin batera, Kanmon itsasartearen parte nagusia hartzen du. Tsushimako itsasartearen eta Setoko Barne Itsasoaren arteko pasabidea da itsasarte hau.

## Historia

1602an Kokura gaztelua eraiki zuen Hosokawa Tadaokik. Ogasawara leinuak agindu zuen bertan 1632 eta 1860 artean. 1865ean Kokura eta Choshu leinuen arteko borroketan erre egin zen.
Aldi labur batez, Kokurako prefeturaren parte izan zen hiria, zeren prefetura hori 1871n Fukuokako prefeturatik bereizi baitzen Japoniako sistema feudala desegin zenean. Hala ere, 1876an, Fukuokako prefeturak berreskuratu zuen. 1900ean, Kokura hiria fundatu zen.
Bigarren Mundu Gerran, Kokura izan zen bonba atomiko bat jaurtitzeko hautatutako hiria, baina eguraldia ez zen ona, eta, azkenik, estatubatuarrek Nagasaki hiriaren kontra jaurti zuten bonba.
Gaur egungo Kitakyūshū hiria 1963ko otsailaren 10ean sortu zen, bost hiriren bat egitearen ondorioz: Moji, Kokura, Tobata, Yahata eta Wakamatsu. 1973an Kanmonkyo zubia eraiki zen Kanmon itsasartea zeharkatzeko.

## Auzoak

Kitakyūshūk zazpi auzo (ku) ditu:

## Ekonomia

Nippon Steel Corporation altzairugintzako konpainia handia enpresa nagusia da Yahata eta Tobata auzoetan, baina 1960ko hamarkadan baino askoz langile gutxiago ditu orain. Zenrin nabigazioarako software-konpainia handiak eta TOTO bainu-geletarako tresnak egiten dituen Japoniako konpainia nagusiak ere Kitakyūshū dute egoitza nagusia. Star Flier aire-konpainiak ere bai. 2009an Bridgestone konpainiak lantegi bat zabaldu zuen hirian errepidez kanpoko gurpil handiak egiteko (eraikuntzarako eta meatzaritzarako).

## Jaialdiak

Hirian jaialdi ugari egiten dira baina denetan ezagunena Tobata auzoko Tobata Gion Yamagasa Matsuri da. 1802an sortu zen auzoa kaltetzen ari zen izurrite bati aurre egiteko errezuak egin zituztenean. Yamagasa izeneko "gurdi" handiak ateratzen dituzte kalera.

## Ondasun nabarmenak

* Kokura gaztelua
* Kanmonkyo zubia
* Wakato zubia

## Iruditegia

* Kokura gaztelua.
* Kanmonkyo zubia.
* Wakato zubia.
* Erdiko parka.
* Iwaya hondartza.
* JR tren geltokia.
* Tobata Gion Yamagasa jaialdia.
* Kurosaki Gion jaialdia.

## Herri senidetuak

* Dalian (Txina)
* Incheon (Hego Korea)
* Norfolk (Virginia) (AEB)
* Tacoma (Washington) (AEB)
* Minamikyushu (Kagoshima) (Japonia)

## Kanpo estekak

* Webgune ofiziala (Japonieraz)
* Webgune ofiziala (Ingelesez)
* Datuak: Q188806
* Multimedia: Kitakyushu, Fukuoka / Q188806
# Kita-dake

Kita mendia (japonieraz: 北岳, Kita-dake) , Japoniako erdialdean dagoen tontorra da, herrialde osoko bigarren altuena dena Fujiren ostean (3.776 m).
Alpe japoniarrak izeneko mendilerroan kokatuta dago, zehazki Akaishi mendiak izeneko hegoaldeko multzoan. Minami Alpeetako Parke Nazionalaren barneko mendi garaiena da.

## Argazki galeria

* Ikuspegi orokorra.
* "Kitadake Buttress".
* Bi seinale garaiera zahar eta berria indikatuz.
* Lehenengo tontorretik ikuspegia.
* Bigarren tontorretik ikuspegia.
* Kitadakesou (Callianthemum hondoense).
* Ezkerretik eskuinera Notori, Aino eta Kita mendiak.

## Ikus, gainera

* Minami Alpeetako Parke Nazionala

## Kanpo estekak

* Datuak: Q961873
* Multimedia: Mount Kita / Q961873
# Kitakami ibaia

Kitakami ibaia (japonieraz: 北上川, Kitakami-gawa) Tohoku eskualdeko ibai luzeena eta Japonia guztiko bosgarrena da. Bere arroak 10.150 km² hartzen ditu. Ozeano Barean itsasoratzen da.
Iwate eta Miyagi prefeturetako nekazal eremuak zeharkatzen ditu eta bitxikeria bat badu, bi tokitan itsasoratzen dela, Ishinomaki badian eta Ozeano Barean, biak ala biak ere Ishinomaki hirian.

## Kanpo estekak

* Datuak: Q1348297
* Multimedia: Kitakami River / Q1348297
# Kitami (Hokkaido)

Kitami (japonieraz: 北見市, Kitami-shi) , Hokkaidoko Okhotsk suprefeturako hiri handiena da baina suprefeturako hiriburua Abashiri da. 2014ko erroldaren arabera Kitamik 122.276 biztanle ditu.

## Geografia

Kitami lur barnean dago Kitami mendiak inguruan dituela. Mendi garaiena Teshio mendia (1.557m) da eta bertan sortzen da uharteko bigarren luzeena den Teshio ibaia.

## Historia

1872an Notsukeushi-mura (ノツケウシ村) herrixka sortu zen eta 1942an hiri estatusa lortzerakoan izen berria jaso zuen, Kitami.

## Ekonomia

Kitamik menda ekoiztu eta esportatzen du, munduan kontsumitzen den menda guztiaren %70-a hain zuzen ere. Bertan hakka izenaz ezagutzen da.

## Jaialdiak

Hiru jaialdi nagusi daude Kitamin: Negukoa otsailean, Udakoa uztailaren hasieran eta Krisantemoaren jaialdia urria eta azaroaren artean.

## Kirola

Kitamiko kirol nagusia Curling-a da. Ikastetxeetan ere praktikatzen dute gaztetxoek. Tokoroko herritik dator afizioa eta 2006an Kitamiren barruan sartu zen Tokoro. 1998ko Olinpiar Jokoetako Japoniako selekzioan bost partaide Tokorokoak zien eta 2006ko Jokoetan sei partaide.

## Ondasun nabarmenak

* Teshio mendia

## Iruditegia

* Wakka Natur Zentrua.
* Michinoeki Onneyu onsena.
* Teshio mendia.
* Menda.

## Hiri senidetuak

* Elizabeth (New Jersey) (AEB)
* Poronaysk (Errusia)
* Jinju (Hego Korea)
* Barrhead (Alberta) (Kanada)

## Kanpo estekak

* (Japonieraz) Webgune ofiziala
* Datuak: Q265555
* Multimedia: Kitami, Hokkaido / Q265555
# Kitana Kiki Rodriguez

Kitana Kiki Rodriguez estatubatuar emakumezko aktore transgeneroa da. Ezaguna da Sean Bakerrek zuzendutako Tangerine filman Sin-Dee-Rella pertsonaia antzezteagatik.

## Filmografia
### Zinema

| Urtea | Izenburua | Rola | Oharrak |
| 2015 | Tangerine | Sin-Dee-Rella | |

### Telebista

| Urtea | Izenburua | Rola | Oharrak |
| 2015 | Made in Hollywood | Bere burua | 10. denboraldiko 37. atalean |
* Datuak: Q21596659
# Kitanoumi Toshimitsu

Kitanoumi Toshimitsu (japonieraz: 北の湖敏満) (Sōbetsu, Japonia, 1953ko maiatzaren 16a - Fukuoka, 2015eko azaroaren 20a), Toshimitsu Obata (japonieraz: 小畑 敏満, Obata Toshimitsu) jaioa, sumolari handia izan zen, yokozuna gisa txapelketa gehien jokatu dituena.

## Biografia

Sōbetsu herrian jaio zen, Hokkaido uhartean. Bere jaiotza izena Toshimitsu Obata (小畑 敏満) da. 1967an hasi zen sumoa praktikatzen eta 1972an iritsi zen Makuuchi maila gorenera. Lehenengo txapelketa 1974an irabazi zuen eta 21 urte eta bi hilabete zituela Yokozuna bihurtu zen, Taihō handia baino gazteago, hilabete batzuk baino e ziren arren. Lodia zen arren indar ikaragarria zeukan eta ez zuen ia lesiorik izan. 1973 eta 1981 artean 15 txapelketa jarraian egin zituen gutxienez 15 borrokatatik 8 irabazita, hau oraindik errekorra da.
Horrela beraz, 1970ko hamarkadako sumolari onena izan zen. Urterik onena 1978an izan zuen 6 txapelketatatik bost irabazi baitzituen eta 90 borrokatatik 82. 1981ean ordea arerio berria azaldu zen, Chiyonofuji Mitsugu eta Kitanoumiren gainbehera etorri zen. 1984an jokatu zuen azken finala eta 1985ean erretiratu egin zen.

## Errekorrak

* Urte batean 6 txapelketatatik bost irabazi baitzituen eta 90 borrokatatik 82 (oraindik errekorra da).
* 1981 artean 15 txapelketa jarraian egin zituen gutxienez 15 borrokatatik 8 irabazita (oraindik errekorra da).
* 21 urte eta bi hilabeterekin bihurtu zen Yokozuna (oraindik errekorra da).
* 63 txapelketa jokatu ditu yokozuna gisa (oraindik errekorra da).
* Guztira 951 borroka irabazi zituen (1987an gainditu zuten errekorra, oraindik historiako hirugarrena da).

## Erretiratu ostean

Japoniako Sumo Elkarteko kide izendatu zuten. Kitanoumi-beya sumo eskola sortu zuen eta gaur egun ere sumo eskola handiena da. 2002an Japoniako Sumo Elkarteko burua bihurtu zen. Agintaldiari gogor ekin zion eta hainbat eskandalu izan ziren sumo munduan, sumolari baten heriotza edo kalamuaren kontsumoaren aurkako postura. Bere sumolari batek kalamua kontsumitzen zuela jakitean bere kargua utzi zuen.
* Datuak: Q664604
* Multimedia: Kitanoumi Toshimitsu / Q664604
# Karlshagen

Karlshagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 3.218 biztanle zituen, 5,03 kilometro koadroko azaleran..

## Kanpo estekak

* Datuak: Q660806
* Multimedia: Karlshagen / Q660806
# Karlsdorf-Neuthard

Karlsdorf-Neuthard Alemaniako udalerria da. Baden-Württemberg estatuan dago, [[Karlsruhe (barrutia)|Karlsruhe]] barrutian. 2014an 10.022 biztanle zituen 14,01 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q542470
* Multimedia: Karlsdorf-Neuthard / Q542470
# Karlskirche

Karlskirche edota San Karlos Borromeoren eliza Austriako Viena hiriburuan dagoen barroko estiloko eliza katolikoa da.
1713an Vienako hiria izurriak gogoz jo zuen, horregatik Karlos VI.ak 8.000 hiritar hil zituen hondamendi hura amaiatu bezain azkar 1576ko Milango izurriaren aurkako heroia eta hiri hartako artzapezpikua izan zen San Karlos Borromeoren omenezko eliza eraikiko zuela zin egin zuen. Hortaz, Vienako izurria desagertu eta hurrengo urtean Johann Bernhard Fischer von Erlach arkitektoak eraikina diseinatu eta eraikitzeari ekin zion, baina hura amaitu aurretik hil zenez, bere seme Joseph Emanuel Fischer von Erlachek eraikuntza lanekin jarraitu zuen, azkenean 1737an eliza maitu zelarik.

## Iruditegia

* Aurrealdea eta atari nagusia.
* Aldarea.
* Gangako freskoa.
* Gauez.

## Kanpo estekak

* karlskirche.at Karlskirche elizaren webgunea (Alemanez)
* Datuak: Q408847
* Multimedia: Karlskirche, Vienna / Q408847
# Karlskoga udalerria

Karlskoga Suediako udalerria da. Örebroko konderrian kokatua dago. 510,36 km² ditu eta 30.374 biztanle ditu.

## Mugakideak

Honako udalerri hauekin egiten du muga:
Hällefors udalerria Nora udalerria Örebro udalerria Lekeberg udalerria Degerfors udalerria Storfors udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q509634
* Multimedia: Karlskoga Municipality / Q509634
# Karlsburg

Karlsburg Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.874 biztanle zituen, 28,72 kilometro koadroko azaleran..

## Kanpo estekak

* Datuak: Q557315
* Multimedia: Karlsburg (Vorpommern) / Q557315
# Karlsdorf

Karlsdorf Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 116 biztanle zituen 4,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q650907
* Multimedia: Karlsdorf (Thuringia) / Q650907
# Karlshamn udalerria

Karlshamn Suediako udalerria da. Blekingeko konderrian kokatua dago. 832,42 km² ditu eta 31.873 biztanle ditu.

## Mugakideak

Honako udalerri hauekin egiten du muga:
Sölvesborg udalerria Olofström udalerria Tingsryd udalerria Ronneby udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q510223
* Multimedia: Karlshamn Municipality / Q510223
# Karlshausen

Karlshausen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 376 biztanle zituen 7,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563703
* Multimedia: Karlshausen / Q563703
# Karlshuld

Karlshuld Alemaniako udalerria da. Bavariako estatuan dago, [[Neuburg-Schrobenhausen (barrutia)|Neuburg-Schrobenhausen]] barrutian. 2014an 5.296 biztanle zituen 29,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505424
* Multimedia: Karlshuld / Q505424
# Karlsfeld

Karlsfeld Alemaniako udalerria da. Bavariako estatuan kokatuta dago, [[Dachau (barrutia)|Dachau]] barrutian. 2014an 18.949 biztanle zituen 15,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q268707
* Multimedia: Karlsfeld / Q268707
# Konbinazio (xakea)

Konbinazioa, xakean erlatiboki luzea den mugimendu sekuentzia bat da, maiz arerioa irabazteko inongo aukerarik gabe utzi eta konbinaziogilea garaipen emaitza batera bideratzen duena. Xake partida bateko une askotan, jokalari bakoitzak zenbait aukera dituzte, egitasmo bat estrategia terminoetatik haratago egi bilakatzen zail egiten dutenak. Aldiz, konbinazioek, edozein defentsaren aurka zenbateko abantaila zehazki kalkulatzea ahabilderatzen duten adina derrigortuak dira. Normalki, konbinazio bat gauzatu aurretik zenbait mugimendu zehazki azetertzea komenigarria izaten da, bestela hasierako sakrifizioak ez luke ezertarako balioko.
Konbinazio bat normalki oinarrizko xake-taktiketatik abiatuta eraikitzen da, tartean sardeska, hiltzaketa, ziztaketa eta ageriko erasoa.

## Kanpo estekak

* Datuak: Q970141
# Konbutxa

Konbutxa hartzitutako te mota bat. Asian du jatorria edari horrek, Txinan eta Japonian, eta XX. mendean Europan sartu zen. Edari probiotikoa da.
Konbutxa prestatzeko, te infusio bati azukrea bota behar zaio lehenik. Gero, likidoa hozten denean, te azukreduna hartzituko duten mikrobioak gehitzen dira. Merkatuan SCOBY izenarekin saltzen dira mikrobio horiek (Symbiotic Colony of Bacteria and Yeast, ingelesez); bakterioek eta legamiek osatzen dute SCOBYa, Gero likidoa estaltzen da, mikroorganismoek hartzidura burutu dezaten, eta egun gutxitan edaria prest dago kontsumorako.
Ugariak dira konbutxaren sorrera prozesuan parte hartzen duten mikrobioak: legamiak (Saccharomyces, Candida, Zygosaccharomyces…) eta bakterioak (Gluconacetobacter, batik bat). Hartziduraren ondorioz gasa agertzen da (burbuila naturalak ditu konbutxak) eta baita azido azetikoa, laktikoa eta etanola ere. Sortutako azidoek likidoaren pHa nabarmen jaisten dute, eta azidotasun horrek beste mikrobio kaltegarrien hazkuntza inhibitzen du. Horregatik, ondo hartzitutako konbutxak ez du arrisku mikrobiologikorik kontsumitua izateko.
Edari probiotiko honek zapore mikatza eta gozoa, aldi berean, badu, sagardoaren antzekoa.
Osasun-onura ugari ditu konbutxak bere jarraitzaileen ustez: immunitate-sistema indartu omen du, beherakoak hobetu, eta baita erreumatismoa, asma, herpesa eta diabetea ere. Era berean, libidoa suspertu omen du. Ustezko osasun-onura horiek ezin dira argi frogatu, dena den. Aitzitik, hainbat sendagilek tentuz hartzeko gomendatzen dute, gibela eta giltzurrunak, besteak beste, kaltetu ahal dituelako.

## Erreferentziak

* ↑ P. Mayser, «The yeast spectrum of the "tea fungus kombucha"», Mycoses aldizkaria, 38, 7-8 zenbakia, 289-295 orr.
* ↑ M. Sievers, C. Lanini, A. Weber, U. Schuler-Schmid, y M. Teuber: «Microbiology and fermentation balance in a kombucha beverage obtained from a tea fungus fermentation» (590-594 orr.), Syst. Appl. Microbiol. (18), 1995
* ↑ Kombutxa es una bebida probiótica, saludable y refrescante
* ↑ Jarrell J, Cal T, Bennett JW (2000). "The Kombucha Consortia of yeasts and bacteria". Mycologist. 14 (4): 166–170 doi:10.1016/S0269-915X(00)80034-8
* ↑ Dasgupta, Amitava (2011)Effects of Herbal Supplements on Clinical Laboratory Test ResultsBerlin, Germany: Walter de Gruyter. pp. 24, 108, 112 ISBN 978-3-1102-4561-5

## Kanpo estekak

* Datuak: Q657032
* Multimedia: Kombucha / Q657032
# Kondairak (Dvořák)

Kondairak, Op. 59, B. 122, (txekieraz: Legendy) Antonín Dvořák musikagile txekiarra egindako hamar pieza laburren zikloa da. Lanak, jatorriz, bi pianoekin jotzeko prestatu zituen baina, ondoren, orkestra sinfonikoak jotzeko moldatu zuen. Pianoentzako behin-betiko bertsioa 1881ko martxoaren 23an aurkeztu zuen.

## Historia

1880ko urriaren 15ean, bere seigarren sinfoniaren partitura amaitu aurreko egunean, Dvořákek Fritz Simrock editoreari idatzi zion etorkizun hurbilerako asmoei buruz, esanez espero zuela hurrengo hilabetean piano bikotearen ziklo bat, "Kondairak", amaitzea. Hala ere, 1881eko urtarrilaren 30era arte ez zen obra zirriborratzen hasi. Pianorako bertsioaren behin betiko forma 1881eko otsailaren 12tik martxoaren 23ra bitartean sortu zen, neurri batean Pragan eta beste batzuetan Vysoká eta Příbramin.
Dvořákek Eduard Hanslick kritikariari eskaini zion konposizioa, eta hark gogo biziz goraipatu zuen zikloa. Pianoen bertsioa Simrock argitaletxe alemaniarrak inprimatu zuen 1881. urtearen erdialdean. Urte horretan bertan, Dvořákek orkestrarako zikloa antolatu zuen. Orkestrazioa desberdina da banakako pieza bakoitzean. Obra 1882an estreinatu zen, Pragako Kontserbatorioko kontzertuan ( 1, 3, 4), Antonín Bennewitzen gidaritzapean. "Kondairak" baino hiru gehiago ( 2, 5, 6) Vienako Filarmonikaren kontzertu batean estreinatu ziren, 1882ko azaroaren 26an, Wilhelm Jahnen zuzendaritzapean.

## Egitura

Zikloak hamar pieza ditu:
* Allegretto non troppo, quasi andantino (re minor)
* Molto moderato (sol maior)
* Allegro giusto (sol minor)
* Molto maestoso (do maior)
* Allegro giusto (la maior)
* Allegro con moto (do minor)
* Allegretto grazioso (la maior)
* Un poco allegretto (fa maior)
* Andante con moto (re maior)
* Andante (si minor)
Iraupena 41 minutu ingurukoa da.

## Erreferentziak

* ↑ Holeček, Jaroslav (2001). Symphonic Variations, Scherzo capriccioso, Legends (Czech Philharmonic Orchestra, Sir Charles Mackerras) (Media notes). Sarah Gráfováren itzulpena. Antonín Dvořák. Praga: Supraphon. 4–5.or. SU 3533-2 031.
* ↑ Pieza hau jatorrian, hirugarren pieza izango zen, baina Dvorakek postu honetara aldatu zuen argitaratu aurretik.

## Kanpo estekak

* (Ingelesez):Informazioa Dvořák inguruko webgunean.
* Kondairak 1 eta 6 Youtuben.
* Datuak: Q3032592
# Kondaira

Kondaira hauetako bat izan daiteke:
* Elezaharra, narrazio mota bat.
* Kondaira: UEUren historia aldizkaria.